Griik languij

Griik ar ElenikWiktionaryEthnologue  (Madan Griik: ελληνικά eliniˈka, elliniká, "Griik", ελληνική γλώσσα eliniˈci ˈɣlosa, ellinikí glóssa, "Griik languij") a wah indipendant branch a di Indo-Yuropiyan fambili a languij, nietiv tu di sodan Balkanz, di Ijian Ailanz, westan Ieja Maina, paat a nadan ah Iistan Anatuolia ah di Sout Kaakasos, sodan Itali, Albienia ah Saipros. Iab di langgis dakiument ischri a heni singgl klier difain Indo-Yuropiyan languij, wid span a 34 senchri a raitdong rekaad.Greek language Encyclopædia Britannica axes 29 April 2014 Iraitn sistim ena di Griik alfabet fi di majariti a iyschri; ada sistim, laka Linia B ah di Sipriat silabri, eh yuuz priivios. Di alfabet diraiv frah di  Finiishan skrip ah iself ton di biesis fi di Latn, Sirilik, Aamiinian, Kaptik, Gatik ah nof ada raitn sistim.

Di Griik languij huol a himpuotant plies ina di ischri a Yuurop, di muo luus difain Westan wol, ah Kristianiti; di kianan a Ienshent Griik lichicha ingkluud wok a maniumental impuotans ah influens fi di fyuucha Westan kianan laka di hepik puoymdem Iliad ah Adisi. Griik azwel ena di languij nof a di foundieshanal tex a Westan filasafi, laka di Plietanik dayalagdem ah di wok a Aristakl, eh-kompuoz ina; di Nyuu Testiment a di Kristian Baibl eh-rait ina Kaine Griik. Tugiada wid di Latn texdem ah chradishan a di Ruoman wol, di stodi a di Griik tex ah sasayati a antikuiti kanstityuut di disiplin a Klasix.

Refrans

Category:Languij